สวัสดีค่ะ พอดีเป็นมือใหม่มากๆ เป็นประจำเดือนวันที่ 11 ตุลาคม แล้วประจำเดือนหมด 17 ตุลาคม แต่พึ่งมากินยาคุม 21 ตุลาคม แล้วกินยาคุมไปได้ถึงแค่วันที่ 25 ตุลาก็มีเพศสัมพันธ์แล้ว(กินไป4เม็ดค่ะ) อยากทราบว่าท้องไหมคะ หรือเสี่ยงมากน้อยเพียงใดรบกวนด้วยค่ะ
สวัสดีค่ะ หากประจำเดือนมาวันที่ 11 ต.ค. แล้วได้เริ่มทานยาคุมกำเนิดในวันที่ 21 ต.ค. เท่ากับไม่ได้ทานภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะยังไม่สามารถออกฤทธิ์ในการป้องกันการตั้งครรภ์ได้ทันที เพราะโดยปกติ ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 4 วัน แล้วมีเพศสัมพันธ์ ก็จะมีโอกาสตั้งครรภ์ได้ค่ะ ดังนั้น อาจต้องพิจารณาทานยาคุมฉุกเฉินเข้าไปด้วยค่ะ โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุด ส่วนยาคุมกำเนิด ก็ให้ทานตามเวลาเดิมปกติ และเมื่อทานยาคุมครบ 21 เม็ดและเว้นระยะครบ 7 วันแล้ว หรือทานยาครบ 28 เม็ดแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ